**Amendamente ORDONANŢĂ Nr. 24/2016 privind organizarea şi desfăşurarea activităţii de neutralizare a subproduselor de origine animală care nu sunt destinate consumului uman**

|  |
| --- |
| **Propuneri cu privire la modificarea/completarea Ordonanței Nr. 24/2016 privind organizarea şi desfăşurarea activităţii de neutralizare a subproduselor de origine animală care nu sunt destinate consumului uman** |
| **Text initial** | **Propunere amendament** | **Justificare** |
| ART. 5 *(3) La nivelul judeţelor, consiliile judeţene, iar la nivelul municipiului Bucureşti, Consiliul General al Municipiului Bucureşti, organizează şi sunt responsabile pentru desfăşurarea activităţii de neutralizare a animalelor moarte provenite din gospodăriile crescătorilor individuali de animale, având obligaţia de a asigura contractual, în condiţiile legii, realizarea acestei activităţi de neutralizare cu o unitate de ecarisare autorizată conform legislaţiei în vigoare.* | La Art. 5, alin (3), se adaugă un alineat nou, alin (3^1):ART. 5 *(3) La nivelul judeţelor, consiliile judeţene, iar la nivelul municipiului Bucureşti, Consiliul General al Municipiului Bucureşti, organizează şi sunt responsabile pentru desfăşurarea activităţii de neutralizare a animalelor moarte provenite din gospodăriile crescătorilor individuali de animale, având obligaţia de a asigura contractual, în condiţiile legii, realizarea acestei activităţi de neutralizare cu o unitate de ecarisare autorizată conform legislaţiei în vigoare.* *(3^1) Consiliile judeţene,respectiv, Consiliul General al Municipiului Bucureşti au posibilitatea de a se asocia cu UAT-uri pentru desfăşurarea activităţii de neutralizare a animalelor moarte provenite din gospodăriile crescătorilor individuali de animale, formând, de asemene, asociaţii de dezvoltare intercomunitară destinate acestei activități.* | Cu scopul rezolvării problemei animalelor moarte provenite din gospodăriile crescătorilor individuali de animale, se propune și posibilitatea de asociere a CJ-ului cu UAT-uri, în asociații de dezvoltare intercomunitară. |
| ART. 5 *(5) Resursele financiare necesare realizării activităţii de colectare, transport, depozitare şi neutralizare a animalelor moarte de către consiliile judeţene şi Consiliul General al Municipiului Bucureşti, prevăzute la alin. (3), se asigură, integral, prin transferuri de la bugetul de stat către bugetele locale ale judeţelor, respectiv bugetul local al municipiului Bucureşti, prin bugetul Ministerului Agriculturii şi Dezvoltării Rurale.* | La Art. 5, la alineatul (5), se adaugă cuvinte noi:*(5) Resursele financiare necesare realizării activităţii de colectare, transport, depozitare şi neutralizare a animalelor moarte de către consiliile judeţene şi Consiliul General al Municipiului Bucureşti, prevăzute la alin. (3), se asigură, integral, prin transferuri de la bugetul de stat către bugetele locale ale judeţelor, respectiv bugetul local al municipiului Bucureşti, respectiv bugetul asociației de dezvoltare intercomunitară, prin bugetul Ministerului Agriculturii şi Dezvoltării Rurale.* | Resursele financiare, care urmează să fie transferate de MADR, în cazul asocierii într-o asociere de dezvoltare intercomunitară, vor fi transferate direct către asociația de dezvoltare intercomunitară. |
| ART. 7 (2) Responsabilitatea utilizării resurselor financiare prevăzute la art. 5 alin. (5) aparţine autorităţilor administraţiei publice locale de la nivelul judeţelor, respectiv de la nivelul municipiului Bucureşti. | La Art. 7, alineatul (2) se va introduce text nou:(2) Responsabilitatea utilizării resurselor financiare prevăzute la art. 5 alin. (5) aparţine autorităţilor administraţiei publice locale de la nivelul judeţelor, respectiv de la nivelul municipiului Bucureşti, respectiv asociațiilor de dezvoltare intercomunitară. | Responsabilitatea utilizării resurselor financiare, în cazul asocierii, poate să aparțină și asociației de dezvoltare intercomunitară. |